Verdictul lui Ilie Dumitrescu după victoria FCSB-ului
FCSB a învins-o pe Petrolul Ploieşti cu scorul de 1-0, pe teren propriu, într-un meci din etapa a 29-a a Superligii, penultima a sezonului regulat.
Diferenţa a fost făcută de autogolul lui Valentin Ţicu (46). FCSB a avut două ocazii mari în finalul primei reprize, mai întâi prin Florinel Coman, din lovitură liberă (45), dar portarul Lukas Zima a respins în transversală şutul atacantului. La cornerul care a urmat, Baba Alhassan a reluat în transversală cu genunchiul (45+1).
FCSB a ajuns la 11 meciuri consecutive fără înfrângere, opt victorii şi trei egaluri. Petrolul Ploiești, care a pierdut ultimele trei partide, nu mai are şanse de a prinde play-off-ul.
Reacția lui Ilie Dumitrescu, după FCSB - Petrolul Ploiești 1-0
Fostul internațional este de părere că liderul din Superliga României a a ajuns la o anumită maturitate, care îi permită să obțină victorii, chiar și atunci când evoluția nu este una foarte bună.
"Victoria este meritată, lucrurile sunt foarte clare. Petrolul, dacă cedează deliberat posesia, este foarte greu de desfăcut. La faza golului, Coman și-a scos foarte ușor adversarul din joc, Luis Phelipe a atacat la scurt, Țicu a strâns, iar mingea a intrat în poartă.
FCSB știe să și sufere. E o echipă cu doi mijlocași centrali care ocupă foarte bine zonele, Șut și Lixandru. Eu nu am văzut trageri de timp. Coman e într-o formă sportivă foarte bună, e decisiv, îmi place", a declarat Ilie Dumitrescu, la DigiSport.
Clasament Superliga României
Urmăriți SPORT.RO și pe Google News